KOMISIJOS REGLAMENTAS (EB) Nr. 2063/2004
2004 m. lapkričio 30 d.
dėl Baltijos menkių žvejybos su Portugalijos vėliava plaukiojančiais laivais
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. spalio 12 d. Tarybos reglamentą (EEB) Nr. 2847/93, nustatantį bendros žuvininkystės politikos kontrolės sistemą (1), ypač į jo 21 straipsnio 3 dalį,
kadangi:
(1)
2003 m. gruodžio 19 d. Reglamentas (EB) Nr. 2287/2003, nustatantis 2004 m. tam tikrų žuvų rūšių ir jų grupių žvejybos galimybes ir atitinkamas sąlygas, taikomas Bendrijos vandenyse bei Bendrijos laivams vandenyse, kuriuose sugavimai yra ribojami, numato Baltijos menkių kvotas 2004 m. (2).
(2)
Siekiant užtikrinti, kad būtų laikomasi nuostatų dėl žuvų rūšių, kurioms taikoma kvota, sugavimų kiekybinių apribojimų, reikia, kad Komisija nustatytų datą, nuo kurios su valstybės narės vėliava plaukiojantys laivai laikomi išeikvoję skirtą sugavimų kvotą.
(3)
Pagal Komisijai pateiktą informaciją su Portugalijos vėliava plaukiojančių arba Portugalijoje įregistruotų laivų Baltijos menkių sugavimais ICES I, II b zonoje jau buvo išnaudota 2004 m. suteikta kvota. Portugalija uždraudė žvejoti šią žuvų rūšį nuo 2004 m. spalio 27 d. Todėl reikėtų nustatyti minėtą datą,
PRIĖMĖ ŠĮ REGLAMENTĄ:
1 straipsnis
Su Portugalijos vėliava plaukiojantys arba Portugalijoje įregistruoti laivai laikomi išeikvoję Baltijos menkių sugavimui ICES I, II b zonoje 2004 m. skirtą kvotą.
Draudžiama žvejoti Baltijos menkes ICES I, II b zonoje laivais, plaukiojančiais su Portugalijos vėliava arba įregistruotais Portugalijoje. Be to, nuo šio reglamento įsigaliojimo dienos draudžiama laikyti laive, perkrauti ir iškrauti tuose laivuose sugautą minėtą žuvų rūšį.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Jis taikomas nuo 2004 m. spalio 27 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. lapkričio 30 d.